laion/Wikipedia-Exotic huggingface dataset:
Carl Espen

Carl Espen Thorbjørnsen (sündinud 15. juulil 1982 Bergenis) on Norra laulja. 2014. aasta Eurovisiooni lauluvõistlusel esindas ta Norrat lauluga "Silent Storm".
Farmatseutiline binaarne kood

Farmatseutilise binaarse koodi ehk farmakoodi lõi 1974. aastal asutatud Saksa firma Laetus GMBH. Farmakood ei ole tehniliselt võttes vöötkood. Kuigi see kodeerib numbrilisi andmeid nagu tavaline tootekood, puudub sellel vöötkoodi tüübil alusta-lõpeta muster ning sellepärast peab farmakoodi lugema alati ühtepidi. Skannides seda paremalt vasakule, on tulemuseks erinev numbrite jada, kui skannides koodi vasakult paremale. Farmatseutiline binaarne kood võib salvestada ainult numbrilisi andmeid 3-st (2 vööti) kuni 131070-ni (16 vööti). See on üks omadustest, mis eristab farmakoodi teistest ühedimensioonilistest vöötkoodidest. Farmakoodis kasutatakse ainult ühte tüüpi tühikuid ja kahte tüüpi ribasid (lai ja kitsas). Võrreldes tavaliste vöötkoodidega, saab farmakoodi printida väga paljude värvidega, see on võimalik tänu sellele, et koodi loetakse spetsiaalsete Laetuse valge valguse skanneritega. Lisaks sellele ei salvestata infot kümnendsüsteemis, vaid kahendsüsteemis, nagu nähtub ka nimest. Skannerid loevad seda paremalt vasakule ja põhimõtted, mida nad vöötkoodi dešifreerimiseks kasutavad, on väga lihtsad: joonis on summa, kus kitsad ribad on 2^n ja laiad ribad on 2*2^n. Farmakood on vöötkoodi standard, mida kasutatakse farmaatsiatööstuses üle maailma, pakkimise kontrollsüsteemina/meetodina. Farmakoodi sihtotstarve on tagada, et pakendis olev farmaatsiatoode on õige toode koos õigete lähtematerjalidega ja tõendavate dokumentidega. See on pakkimiskontrollisüsteem, mis on loodud pakendivigade vältimiseks. Tänapäeval kasutatakse ühe- ja kahedimensioonilisi farmakoode, mida saab genereerida, kasutades selleks vastavaid organisatsioone (näiteks GS1). Samuti saab neid luua veebis. John Nachtrieb. "What is pharmacode" https://web.archive.org/web/20180612192439/http://barcode-test.com/what-is-pharmacode/
Philippine Airlines

Philippine Airlines (PAL) on Filipiinide rahvuslik lennukompanii, mille kodulennujaamaks on Ninoy Aquino rahvusvaheline lennujaam. Lennufirma asutati 1941. aastal. Tegu on esimese ja vanima Aasia kommertslennufirmaga, mis tegutseb esialgse nime all. Lennufirmal on 94 lennukit ja lennufirma opereerib 56 sihtkohta.
Sabiha Gökçeni rahvusvaheline lennujaam

Sabiha Gökçeni rahvusvaheline lennujaam (IATA: SAW, ICAO: LTFJ) on üks kahest rahvusvahelisest lennujaamast Türgi suurimas linnast, Istanbulis. Lennujaam asub umbes 35 kilomeetrit Istanbuli kesklinnast. Lennujaam on peamine kodulennujaam Pegasus Airlinesi jaoks, aga on ka kodulennujaam AnadoluJeti ja Turkish Airlinesi jaoks. Lennujaam on nimetatud Sabiha Gökçeni järgi, kes oli tõenäoliselt maailma esimene naishävitajapiloot.
Kuningas Abdulazizi rahvusvaheline lennujaam

Kuningas Abdulazizi rahvusvaheline lennujaam (KAIA; araabia keeles: مطار الملك عبدالعزيز الدولي; IATA: JED, ICAO: OEJN) on rahvusvaheline lennujaam Jiddah's Saudi Araabias asukohaga umbes 19 kilomeetrit Jiddah' kesklinnast põhjas. See on riigi suurim lennujaam. Lennujaam on tuntud oma hadži terminali poolest, mis on mõeldud ainult moslemitele ja rajatud Mekat külastavate palverändurite tarbeks. Lennujaama läbis 2017. aastal rohkem kui 30 miljonit reisijat. Lennujaam on ka rahvusliku lennufirma Saudia kodulennujaam.
Going am Wilden Kaiser

Going am Wilden Kaiser on vald (Gemeinde) Austrias Tirooli liidumaal Kitzbüheli ringkonnas Sölllandli piirkonnas, 773 m kõrgusel merepinnast. Valla pindala on 20,6 km², 1. jaanuaril 2016 elas seal 1870 inimest. Vald paikneb 8,5 km Kitzbühelist loodes ja 5 km Sankt Johann in Tirolist läänes. Küla koosneb viiest osast ja seda on esmamainitud 1160. aastal kui Gouwingen. Selle peamine sissetulekuallikas on turism. See on ühendatud suurema Ski Welti suusapiirkonnaga Asitzbahni köisteega, mis viib suusatajad kiiresti Goingist orus üles ulatuslikule suusamaastikule mäeküljel. Going asub Sankt Johann in Tirolist läänes Kitzbüheli Alpide (lõunas) ja Wilder Kaiseri (põhjas, Sölllandlis) vahel. Teised valla asundused on: Schwendt, Aschau, Prama, Sonnseite ja Schattseite. Naabervallad: Ellmau, Oberndorf in Tirol, Reith bei Kitzbühel, Sankt Johann in Tirol, Kirchdorf in Tirol Küla on esmamainitud 1160. aastal Baumbachi kloostri dokumendis kui Gouwingen. Nimi tuleb bajuvaari aadlimehe nimest Guowo või Gauwo. See näitab, et see asutati bajuvaaride poolt. Külakirik on üks kõige muljetavaldavamaid rokokoo kirikuid Tiroolis. See on pühitsetud Pühale Ristile ja märter Laurentiusele. Selle arhitekt oli Andrä Hueber ja freskod maalis Matthias Kirchner, mõlemad Kitzbühelist. Altarid ja pühakujud nikerdas Goingi skulptor Thomas Blieml. Vasakpoolse altari nišis on huvitav jumalaema kuju, nikerdatud 1480. aasta paiku. Vaske ja hõbedat kaevandati Goingi ja Oberndorfi vahel Rehrobichlis 16. sajandi esimesel veerandil. Kaevurid (Bergknappen) elasid Prama asunduses. Prama tuleb keldi keelest ja tähendab "kohta, kus kasvavad põldmurakad (Brombeeren)". See on vihje, et see oli keldi asula. Keldid kaevandasid selles piirkonnas vaske ja hõbedat 800. aasta paiku eKr. Kaevandus suleti 1773. aasta paiku. Oma õitseajal saadi igal aastal umbes 12 000 kg vaske ja 7000 kg hõbedat. Sulatusahi oli Bärenstätten von Sankt Johanni asunduses. Kõige sügavam vertikaalne kaevandusešaht oli umbes 880 m sügav. Täna domineerib Goingis lisaks paljudele käsitöö-, tööstus- ja kaubandusettevõtetele põllumajandus ning tali- ja suveturismitööstus. Suveüritused ja rajatised: matkarajad, ronimine, mägironimine, looduslik suplusjärv, milles on pikim vabaõhu veeliumägi Tiroolis, rannavõrkpall, tenniseväljakud ja -saalid, squash'i-saal, 27 auguga golfirada, ratsasaal ja ratsarada, jalgrattarajad, Asphaltstockbahnen, Zimmergewehri lasketiir, vabaõhu ronimissein, laste ja perede programmid, nõmmeelamuse maailm, jne. Talvised tegevused ja rajatised: Skiwelt Wilder Kaiser-Brixental, Going-Ellmau suusapiirkond, murdmaasuusarajad, kelgurajad, talvised matkarajad, tennisesaal, squash'i-saal, liuväli, Zimmergewehri lasketiir, Asphaltstockhalle, siseruumis ronimissein. Johann von Sieberer (1830–1914), kindlustuse peainspektor ja filantroop https://www.statistik.at/blickgem/blick1/g70404.pdf www.going.tirol.gv.at Goingi infoamet Goingi panoraam Külakroonika www.geschichte-tirol.com: Going am Wilden Kaiser
Liginullenergia hoone

Hoone energiatõhususe tase „Liginullenergiahoone“ ehk energiamärgise A klass tähendab, et hoone on energiatõhusus- ja taastuvenergiatehnoloogiate lahendusi kasutades tehniliselt mõistlikult ehitatud hoone, mille energiatõhususarv on suurem kui 0 kWh/(m²·a). väikeelamu 50 kWh/(m²·a) korterelamu 100 kWh/(m²·a) büroohoone, raamatukogu ja teadushoone 100 kWh/(m²·a) ärihoone 130 kWh/(m²·a) avalik hoone 120 kWh/(m²·a) kaubandushoone ja terminal 130 kWh/(m²·a) haridushoone 90 kWh/(m²·a) koolieelne lasteasutus 100 kWh/(m²·a) tervishoiuhoone 270 kWh/(m²·a) Liginullenergiahoone nõuete tagamiseks on vaja toota energiat krundil või lähiümbruses. Liginullenergiahoone tähendab ka hoonet, mis tarbib krundivälist energiat ja/või on ühendatud energiavõrkudega (näiteks elektrivõrk, gaasivõrk). Taastuvenergia all mõistetakse päikesest, tuulest või veest toodetud soojust või elektrit. Soojuspumbad, mis samuti kasutavad lokaalset taastuvenergiat, arvutatakse hoone energiakasutuse koosseisu vastavalt soojus- või jahutustegurile. Taastuvkütuseid käsitletakse tarnitud taastuvenergiana. Liikmesriigid tagavad, et 31. detsembriks 2020 on kõik uued hooned liginullenergiahooned pärast 31. detsembrit 2018 on uusehitised, mida kasutavad ja omavad riigiasutused, liginullenergiahooned [1], Liginullenergia eluhoonete tüüplahendused. [2],Mis vahe on nullenergia- ja liginullenergia hoonel? [3], Zero energy building [4], Euroopa Liidu Teataja
Day Mesquita

Dayenne Proença Mesquita (sündinud 18. septembril 1985 Telêmaco Borbas) on Brasiilia näitleja. 2007 – "Dance Dance Dance" – Amanda Vasconcellos 2009 – "Vende-se um Véu de Noiva" – Eliana Vilela 2011 – "A Vida da Gente" – Letícia 2012 – "Cheias de Charme" – Stella 2013 – "Além do Horizonte" – Fernanda 2014 – "(Des)encontros" – Diana 2015 – "Milagres de Jesus" – Maria 2015 – "Os Dez Mandamentos" – Yunet 2016 – "A Terra Prometida" – Ioná 2016 – "O Negócio" – Flávia 2016 – "Os Dez Mandamentos - O Filme" – Yunet 2018 – "Nada a Perder" – Ester Bezerra 2018 – "Jesus" – Maria Madalena 2019 – "Nada a Perder 2" – Ester Bezerra "Conheça os personagens de Os Dez Mandamentos". Originaali arhiivikoopia seisuga 17. mai 2018. Vaadatud 14. mail 2018. Vilã Amanda começa a se interessar por MP3 em 'Dance, Dance, Dance' Dayenne Mesquita conta o que espera para a carreira em 2010 "Day Mesquita estará em "Moisés – Os Dez Mandamentos"". Originaali arhiivikoopia seisuga 11. juuni 2018. Vaadatud 14. mail 2018.
Alutaguse rahvuspark

Alutaguse rahvuspark on rahvuspark Ida-Viru maakonnas. See on loodud 2018. aastal eesmärgiga kaitsta Ida-Eesti tüüpilisi ja haruldasi soo-, metsa- ja rannikumaastikke ning pärandkultuuri. Rahvuspargi pindala on 44 331 hektarit, millega see on üle kolme korra suurem kui Karula rahvuspark. Kaitseala asub Alutaguse, Lüganuse, Jõhvi ja Toila valla aladel ning see moodustub mitmest lahustükist. Rahvuspark loodi 24. novembril 2018 11 senise kaitseala põhjal. Rahvuspargi alale jäid Puhatu, Agusalu, Muraka ja Selisoo looduskaitseala, Iisaku, Kurtna, Smolnitsa, Jõuga, Struuga ja Mäetaguse maastikukaitseala ning Narva jõe ülemjooksu hoiuala. Seniste kaitsealade kaitse-eeskirjad kehtisid rahvuspargi kaitse-eeskirja jõustumiseni 1. jaanuaril 2021. Alutaguse rahvusparki üritas luua Eesti botaanik ja looduskaitsja Gustav Vilbaste juba 1920. aastail. Rahvuspargis elutsevad lendoravad, kaljukotkad, rabapüüd ja muud liigid. Keskkonnaministeerium alustas Alutaguse rahvuspargi loomist". Virumaa Teataja, 10. aprill 2018. RT I, 14.11.2018, 4 RT I, 22.12.2020, 19 "Nüüdsest on Ida-Virumaal Alutagusel Eesti kuues rahvuspark" ERR, 24. november 2018 Alutaguse rahvuspark saidil Kaitsealad.ee
Dirt 3

"Dirt 3" on võidusõidu rallimäng, mis on välja töötatud ja avaldatud mängu ettevõtte Codemasters poolt. See on kaheksas mäng sarjast "Colin McRae Rally". 2011. aasta septembris lekitas veebileht AMD promo 3 miljon "Dirt 3: Complete Edition" mänguvõtit Steami platvormile. Peamine mode näeb ette, et mängijad teeniks oma profiilile maine punkte, maine punkte on võimalik teenida mängu sees olevate tegevustega, nende punkitdega saab sponsoreid ja sponsorite kaudu saab mängus uusi ralliautosi. Uus gymkhana režiimi mängus paneb mängijad takistus rajadele, mis paneb mängijad tegema erinevaid raskeid trikke. Mängus on olemas erinevaid tiimi režiime, mis hõlmab sündmusi, näiteks puidust seinte lõhkumist ("Invasion"), zombiehaiguse levitamine ("Outbreak"), ja lipu kättesaamise taoline mäng ("Transporter"). Muude uute funktsioonide hulka kuulub Hardcore mode, mis piirab mängijad ainult näha rooli tagant (tuntud kui "head cam"), sõitja abistavad elemendid puuduvad, kas vihm või lumi sajab. Mängust saadud klippe on võimalik üles laadida otse YouTube'i. IGN andis mängule hinde 8,5 ja Editor's Choice auhinna, kiites mängu ja selle internetifunktsioone, samal ajal kritiseerides mõningaid mängu tegijate valikuid. GameTrailers andis mängule hinde 9,2, kiites mängu ja mängu esitamist, kuigi nad kritiseerisid mängus olevat YouTube'i funktsionaalsust. GamesRadar andis mängule hinde 9/10 ja kiitis mängu laitmatut olekut, kuid märkis, et mängu esitus oli natuke madalam eelmiste mängudega võrreldes. Official Xbox Magazine andis mängule hinde 8,5/10, kiites mängu autode disaini ja juhitavust, samal ajal kritiseerides dünaamilisuse puudumist pinnavormides ja nõrku sotsiaalseid funktsioone. 11. novembril 2016 esitati Humble Bundle promo, kus oli võimalik saada "DiRT 3: Complete Editioni" mänguvõti tasuta Steami platvormile. Ivan, Tom (12.03.2010). "Dirt 3 Confirmed | Edge Magazine". Edge-online.com. Originaali arhiivikoopia seisuga 25.12.2010. Vaadatud 1.02.2011. Joao Diniz Sanches (17.11.2010). "eurogamer.net". eurogamer.net. Vaadatud 28.04.2011. Eykemans, Peter (24.05.2011). "Dirt 3 Review". Vaadatud 4.05.2017. "GameTrailers". YouTube. Vaadatud 4.05.2017. "DiRT 3 – GamesRadar+". Vaadatud 4.05.2017. "Official Xbox Magazine – GamesRadar+". Vaadatud 4.05.2017.
Sargansi loss

Sargansi loss on loss Šveitsis Sankt Galleni kantonis Sargansi asulas. Lossi ehitamist alustati arvatavasti 13. sajandi algul. Aastast 1966 tegutseb lossis muuseum (Museum Sarganserland). 1983 kolis muuseum lossi torni. 1983 tunnistati muuseum Euroopa aasta muuseumiks.
Alta muuseum

Alta muuseum on muuseum Põhja-Norras Alta vallas Alta asulas. Muuseum asutati 1978. aastal. See on Põhja-Norra üks populaarsemaid muuseume. Muuseum eksponeerib ka Alta kaljujooniseid. 1993. aastal tunnistati muuseum Euroopa aasta muuseumiks.
Rahvusmuuseum

Rahvusmuuseum on muuseum, mida peab üleval riik, enamasti keskasutus (näiteks ministeerium). Enamikus riikides antakse rahvusmuuseumi nimetus vaid pealinnas asuvale muuseumile. Eesti tuntuim rahvusmuuseum on Eesti Rahva Muuseum, mis algupärast nimekirjutust järgides ei kanna nime Eesti Rahvusmuuseum (vrd Eesti Rahvusarhiiv, Eesti Rahvusraamatukogu). Brasiilia rahvusmuuseum Eesti Rahva Muuseum Rahvusmuuseum (Praha) Soome rahvusmuuseum Taani rahvusmuuseum Tōkyō Rahvusmuuseum Ungari Rahvusmuuseum Rahvusarhiiv Rahvusraamatukogu
Taani rahvusmuuseum

Taani rahvusmuuseum (taani keeles Nationalmuseet) on rahvusmuuseum Taanis Kopenhaagenis. Muuseumis eksponeeritakse nii taani kui ka välismaa kultuuriajalooga seotut. Muuseum asutati 1849. Muuseum asub 1744 valminud hoones (Printsessi palee, taani keeles Prinsens Palæ). Näiteks 2015 külastas muuseumi 1 377 000 inimest. 1994 tunnistati muuseum Euroopa aasta muuseumiks. Muuseumi koduleht
Blondie

Blondie on USA rokkansambel, mille asutasid 1974. aastal laulja Debbie Harry ja kitarrist Chris Stein. Hiilgeaegadel kuulusid ansamblisse veel Frank Infante, Clem Burke, Jimmy Destri ja Nigel Harrison. Nende diskosugemetega punkmuusika oli teerajajaks new wave'i stiili võidukäigus. Ansambel lagunes juba 1982. aastal, kuid tuli uuesti kokku 1997. aastal. Nende kuulsamad laulud on "Heart of Glass", "Atomic", "Union City Blue", "Denis", "The Tide Is High", "Call me", "In the Flesh", "Picture This", "Hanging on the Telephone", "One Way or Another", "Sunday Girl", "Dreaming". Blondie on olnud eeskujuks sellistele esitajatele nagu Garbage, No Doubt ja Texas. Debbie Harry – vokaal Chris Stein Jimmy Destri Nigel Harrison Frank Infante Clem Burke 1976 "Blondie" 1978 "Plastic Letters" 1978 "Parallel Lines" 1979 "Eat to the Beat" 1980 "Autoamerican" 1982 "The Hunter" 1999 "No Exit" 2003 "The Curse of Blondie" 2010 "Panic of Girls" 2014 "Ghosts of Download" (teine osa box-set-ist "Blondie 4(0) Ever") 2017 "Pollinator" 1997 "Picture This Live" 1999 "Live" (USA) / "Livid" (Suurbritannia) 2004 "Live by Request" 2010 "At the BBC" 1981 "The Best of Blondie" 1991 "The Complete Picture: The Very Best of Deborah Harry and Blondie" 1993 "Blonde and Beyond" 1994 "The Platinum Collection" 1996 "Denis" 1998 "Picture This – The Essential Blondie Collection" 1998 "Atomic: The Very Best of Blondie" 2002 "Greatest Hits" 2005 "Greatest Hits: Sight + Sound" 2009 "Singles Collection: 1977–1982" 2011 "Essential" 2014 "Greatest Hits Deluxe Redux" (esimene osa box-set-ist "Blondie 4(0) Ever", mis sisaldab ka bändi kümnendat stuudioalbumit "Ghosts of Download") Ametlik koduleht (inglise keeles)
Katriin Saar

Katriin Saar (sündinud 11. märtsil 2002) on Eesti tennisist. 2017. aasta Euroopa noorte olümpiafestivalil võitis ta paarismängus koos Carol Plakkiga pronksmedali. 2017. aastal võitis kuni 16-aastaste Orange Bowli noorteturniiri. 2018. aastal tegi debüüdi Eesti Fed Cupi koondises. 2018. aastal tuli naisüksikmängus Eesti meistriks. Tema õde on ujuja Meribel Saar. Meribel Saar ESBL Katriin Saar võitis Floridas Orange Bowli turniiri Eesti Tennise Liit, 10.12.2017 Järelvaadatav: Kalevi tenniseklubis selgusid neljapäeval esimesed Eesti meistrid Postimees, 12. juuli 2018 Andmed WTA Touri ametlikul kodulehel (inglise keeles) Andmed ITF Tennise ametlikul kodulehel (inglise keeles) Andmed Fed Cupi ametlikul kodulehel (inglise keeles)
Kaia Gerber

Kaia Jordan Gerber (sündinud 3. septembril 2001) on Ameerika modell, kellel on leping aɡentuuriɡa IMG Models. Kaia Gerberi isa Rande Gerber on ettevõtja ja ema Cindy Crawford on maailmakuulus supermodell. Kaia isa on juudi päritolu ning ema on saksa, inglise ja prantsuse juurtega. Juba kümneaastaselt tegi Kaia Gerber koostööd brändiga Versace. Näitlejadebüüdi tegi ta 15-aastaselt filmis "Sister Cities" (2016). Ta on teinud koostööd selliste ajakirjadeɡa nagu Vogue, Teen Vogue ja Pop Magazine. Kaia Gerber tegi oma runway-debüüdi 2017. aastal kõndides brändidele nagu Raf Simons' ja Calvin Klein Collection, seejärel kõndis ta 2018. aastal Spring Fashion Weeki ajal moemajadele Marc Jacobs, Burberry, Alexander Wang, Coach, Prada, Chanel, Fendi, Moschino, Versace. Kaia Gerber oli esimest korda Vogue'i kaanel 2018 Vogue Parisi väljaandel. Gerber oli tegev ka sellistes 2018. aasta kevadkampaaniates nagu Versace, Calvin Klein, Marc Jacobs ja Omega. McCarthy, Lauren. "See All of Kaia Gerber's Fashion Month Looks, Both On And Off the Runway". W (magazine)|W (inglise). Vaadatud 24.09.2017. "Kaia Jordan Gerber, Cindy Crawford's daughter, is the new face of Penshoppe". Philippine Daily Inquirer#Inquirer.net|Lifestyle Inquirer (inglise). Vaadatud 24.09.2017. "Cindy Crawford and mini-me daughter Kaia Gerber feature on Vogue Paris cover together - Independent.ie". Independent.ie (inglise). Vaadatud 24.09.2017. Creeden, Molly (08.12.2014). "Meet Cindy Crawford's Daughter Kaia Gerber, A 13-Year-Old Who's About to Become the Next Big Thing". Teen Vogue. Yahoo. Vaadatud 8.12.2014. "Cindy Crawford: Model (". Biography.com FYI (TV network)|FYI / A&E Networks. Originaali arhiivikoopia seisuga 21.06.2017. Vaadatud 21.06.2017. Thurmond, Alexandra. "Kaia Gerber Just Landed A Major Modeling Contract". Teen Vogue (inglise). Vaadatud 24.09.2017. O'Neill, Anne-Marie (19.06.1999). "Cindy's Joy". People (magazine)|People. Originaali arhiivikoopia seisuga 6.09.2014. Vaadatud 4.06.2014. Cindy Crawford [@CindyCrawford] (June 4, 2010). "@eyecandyMichele I'm a mutt! My family has been in the US for several generations, but i'm mostly German, English and French" (Tweet). Archived from the original on December 4, 2012. Retrieved October 1, 2017 – via Twitter. "Kaia Gerber - IMG Models". "Kaia Gerber - IMG Models".
Saara Orav

Saara Orav (sündinud 30. detsembril 2001) on Eesti tennisist. 2018. aastal tegi debüüdi Eesti Fed Cupi koondises. Võitis esimese ITF-i turniiri mais 2018. Saara Orav võitis Skopjes karjääri esimese tiitli ERR Sport, 14.05.2018 Andmed WTA Touri ametlikul kodulehel (inglise keeles) Andmed ITF Tennise ametlikul kodulehel (inglise keeles) Andmed Fed Cupi ametlikul kodulehel (inglise keeles)
Rumeenia talurahvamuuseum

Rumeenia talurahvamuuseum (rumeenia keeles Muzeul Țăranului Român on talurahvakultuuri tutvustav muuseum Rumeenias Bukarestis. Muuseum asutati 1930. aastatel. Muuseumis on üle 100 000 eseme. 1996 tunnistati muuseum Euroopa aasta muuseumiks. Muuseumi koduleht
The Teens

The Teens on esimene saksa poistebänd, mis tegutses aastatel 1978–1981. Selle populaarsusele aitas kaasa saksakeelne noorteajakiri Bravo. Ansambli käekäigule aitas kaasa ka noor produtsent Dieter Bohlen. Ingliskeelseid Bay City Rollersi stiilis lugusid esitanud bänd saavutas suure populaarsuse eelkõige Lääne-Saksamaal, kuid oli tuntud ka Ida-Saksamaal ja tollases Eestis. Alex Möbius Jörg Treptow Michael Uhlich Robert Bauer Sascha Urban Tom Bopp Uwe Schneider 1978 "The Teens" 1979 "Teens & Jeans & Rock’n’Roll" 1980 "The Teens Today" 1980 "Rock City Nights" 1981 "Explosion" 1982 "5 Years of Hits" 1996 "Past and Present ’76–’96" 1999 "One More Chance" 2000 "Give Me More" 1978 "Gimme Gimme Gimme Gimme Gimme Your Love" / "Rollerball" 1978 "We’ll Have a Party Tonite ’Nite" / "Funny Money Honey" 1979 "Here I Stand" / "Feelin’ Right on Saturday" 1979 "1-2-3-4 Red Light" / "Baby Blue" 1980 "Give Me More" / "Twist Is Back Again" 1980 "Never Gonna Tell No Lie to You" / "Gypsy Caravan" 1981 "Eloise" / "Too Bad Ya Don’t Love Me" 1981 "New York" / "Rock ’n’ Roll Is Just a State of Mind" 1982 "Automatic World" / "Cover Girl" The Teens (inglise keeles)
Anatoolia tsivilisatsioonide muuseum

Anatoolia tsivilisatsioonide muuseum (türgi keeles Anadolu Medeniyetleri Müzesi) on arheoloogiamuuseum Türgis Ankaras. Muuseum asutati 1921. Aastas külastab muuseumi umbes 450 000 inimest. 1997 tunnistati muuseum Euroopa aasta muuseumiks.
Dieter Bohlen

Dieter Günter Bohlen (sündinud 7. veebruaril 1954) on saksa muusik, laulukirjutaja ja produtsent, kes on tuntud eelkõige ansamblite Modern Talking ja Blue System liikmena. Tema teised projektid on: C.C.Catch, TOUCHE, Mark Medlock. Ta on produtseerinud ja töötanud koos ka selliste artistidega nagu: Nino de Angelo, Engelbert Humperdinck, Roy Black, Ricky King, Al Martino, Millane Fernandez, Les McKeown, The Teens, Chris Norman, Bonnie Tyler, Alexander Klaws, Daniel Küblböck, Yvonne Catterfeld, Isabel (Soares), Luca Hänni, Mehrzad Marashi, Beatrice Egli, Ricardo Marinello, Andrea Berg, FANTASY [1] 1986. aastal kirjutas Bohlen Tatorti episoodi Der Tausch  [ de ] nimilaulu " Midnight Lady " , mille esitas endine Smokie laulja Chris Norman ja mis oli Kesk-Euroopas suur hitt, olles mitmete edetabelite esikohal.  Lugu ilmus Normani teisel sooloalbumil Some Hearts Are Diamonds , mille produtseeris Bohlen. 1988. aastal kirjutas ta Tatorti episoodi Moltke  [ de ] nimilaulu " Silent Water ", mille ta esitas ise Blue Systemina. 1989. aastal saadeti kaks tema kirjutatud ja produtseeritud laulu Eurovisiooni lauluvõistlusele : Nino de Angelo esindas Saksamaad lauluga " Flieger " ja saavutas 14. koha, Thomas Forstner aga Austriat lauluga " Nur ein Lied " ja saavutas koha. 5. Ka 1989. aastal kirjutas Bohlen heliriba ZDF-i sarjale Rivalen der Rennbahn , mis sai samal aastal Saksamaal plaatina sertifikaadi  ja jõudis Saksamaal, Austrias ja Šveitsis 5 parima hulka. Bohlen elab Hamburgi lähedal Tötenseni külas .  Ta on vasakukäeline,  kuid oli sunnitud õppima gümnaasiumis parema käega kirjutamist. Tennist mängib ta vasaku käega, sest hakkas tennisega tegelema peale kooli lõpetamist. Ajakirja Manager Magazine 2018. aasta artikli kohaselt on Bohleni netoväärtus 250 miljonit eurot, mis paigutab ta tuhande rikkaima sakslase hulka. Dieter Bohleni elulugu saksa keeles
Waleed Al-Husseini

Waleed Al-Husseini (araabia keeles وليد الحسيني ; sündinud 25. juunil 1989) on Palestiina esseist, kirjanik ja blogija. 2010. aasta oktoobris vahistas Palestiina omavalitsus ta väidetava jumalateotuse pärast Facebookis ja blogipostitustes; tema vahistamine pälvis rahvusvahelist tähelepanu. Hiljem põgenes ta Prantsusmaale, kus taotles edukalt varjupaika. Ta asutas 2013. aastal Endiste Muslimite Nõukogu Prantsusmaal ja kirjutas 2015. aastal oma kogemustest raamatu "Blasphémateur! : les prisons d'Allah". "Blasphémateur ! : les prisons d'Allah", 2015, Grasset (ISBN 978-2-246-85461-6) tõlge inglise keelde: Al-Husseini, Waleed (2017). The Blasphemer: The Price I Paid for Rejecting Islam. New York City: Skyhorse Publishing. ISBN 9781628726756. "Une trahison française : Les collaborationnistes de l'islam radical devoilés" ("A French Treason: The Collaborators of Radical Islam Unveiled"), 2017, Éditions Ring (ISBN 979-1091447577)